《复碧山吟社》
明代·秦瀚

一亭十老二泉南，前辈风流燕子谙。双柚花开春又晚，九峰云起碧犹涵。

尚留漉酒陶巾在，尽许游山阮屐探。从此吟声落龙缝，如琴如筑佛灯龛。

作者简介：秦瀚 (1493--1566)字叔度，号从川，无锡人。镗三子。廪生。以子梁贵封奉政大夫、通政司右参议。有文才,尝修复碧山吟社,与同邑名流觞咏其中。有《从川诗集》。